Alexei o ile a qala ho ithuta Bibele ka mora ho hlollwa ke ho bona ka moo dintho di entsweng ka teng. Hamorao, mosadi wa hae eo le yena e neng e le doctor, a bile a sa dumele hore Modimo o teng, o ile a ithuta Bibele e le hore feela a tshwaye monna wa hae phoso! Hona jwale ba a dumela hore Modimo o teng, ebile ba utlwisisa ka ho hlaka hore na ba phelelang jwalo ka ha Mangolo a hlalosa. 6 Lerato le amana le tšobotsi e ’ngoe e ka re thusang ho qoba ho sebelisa matla hampe: tšabo ea Molimo. Bohlokoa ba tšobotsi ee ke bofe? Liproverbia 16:6 e re: “Ka ho tšaba Jehova motho o furalla bobe.” Ka sebele tšebeliso e mpe ea matla ke e ’ngoe ea litsela tse mpe tseo re lokelang ho li furalla. Ho tšaba Molimo ho tla re thibela ho tšoara ba tlas’a rōna hampe. Hobane’ng? Hobane re tseba hore re ikarabella ho Molimo ka tsela eo re ba tšoarang ka eona. (Nehemia 5:1-7, 15) Empa ho tšaba Molimo ho akarelletsa ho eketsehileng. Mantsoe a sebelisitsoeng puong ea qalong bakeng sa “ho tšaba” hangata a bontša ho ba le tlhompho e tebileng le tšabo e nang le tlhompho ho Molimo. Kahoo Bibele e amahanya tšabo le ho rata Molimo. (Deuteronoma 10:12, 13) Tšabo ena e nang le tlhompho e akarelletsa tšabo e loketseng ea ho khopisa Molimo—eseng feela hobane re tšaba liphello tsa seo empa hobane re hlile re mo rata.